ddrg/super_eurlex huggingface dataset:
Odločba Komisije

z dne 25. julija 2001

o določanju datuma, ko se na podlagi člena 22(2) Odločbe 2001/376/ES skladno z izvoznim programom na osnovi datumov lahko začne odpošiljanje proizvodov pridobljenih iz govedi iz Portugalske

(notificirano pod dokumentarno številko K(2001) 2363)

(Besedilo velja za EGP)

(2001/577/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta št. 89/662/EGS z dne 11. decembra 1989 o veterinarskih pregledih v trgovini znotraj Skupnosti, da bi se dokončno vzpostavil notranji trg [1], kakor je bila nazadnje spremenjena z Direktivo št. 92/118/EGS,

ob upoštevanju Odločbe Komisije št. 2001/376/ES z dne 18. aprila 2001 glede ukrepov, potrebnih zaradi pojava goveje spongiformne encefalopatije na Portugalskem in izvajanja izvoznega programa na osnovi datumov [2], in zlasti člena 22(2) Odločbe,

ob upoštevanju naslednjega:

(1) Člen 22(2) Odločbe št. 2001/376/ES zahteva, da Komisija, potem ko je izvedla preglede Skupnosti in obvestila države članice, določi datum, ko se lahko začne odpošiljanje proizvodov iz člena 11 te odločbe.

(2) Pregledi, ki so jih od 14. do 18. maja in od 25. do 27. junija 2001 zlasti za ocenitev sistema veterinarskih kontrol skladno s členi 11 in 12 ter Prilogo IV k Odločbi 2001/376/ES izvedle službe Komisije na Portugalskem, so pokazali, da so pogoji zadovoljivo izpolnjeni.

(3) Komisija je državam članicam, ki jih je sklical Stalni veterinarski odbor, predstavila rezultate pregledov in njihove posledice. Komisija je od Portugalske poleg jamstev, ki jih zahteva poročilo Urada za prehrano in veterinarstvo, prejela jamstva o uporabi in učinkovitem izvrševanju zakonodaje Skupnosti glede nadzora in iztrebljanja TSE,

SPREJELA TO ODLOČBO:

Člen 1

Datum iz člena 22(2) Odločbe 2001/376/ES, na podlagi katerega se skladno z opredeljenimi pogoji lahko začne ali ponovno začne odpošiljanje proizvodov iz člena 11 te odločbe, je 1. avgust 2001.

Člen 2

Ta odločba je naslovljena na države članice.

V Bruslju, 25. julija 2001

Za Komisijo

David Byrne

Član Komisije

[1] UL L 395, 30.12.1989, str. 13.

[2] UL L 132, 15.5.2001, str. 17.

--------------------------------------------------
Odločba Komisije

z dne 28. junija 2001

o spremembah Odločbe 2000/680/ES o odobritvi načrta ukrepov v primeru izbruha bolezni za nadzor aviarne influence in atipične kokošje kuge

(notificirano pod dokumentarno številko K(2001) 1685)

(Besedilo velja za EGP)

(2001/525/ES)

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 92/40/EGS z dne 19. maja 1992 o uvajanju ukrepov Skupnosti za nadzor aviarne influence [1], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 17(4) Direktive,

ob upoštevanju Direktive Sveta 92/66/EGS z dne 14. julija 1992 o uvajanju ukrepov Skupnosti za nadzor atipične kokošje kuge [2], kakor je bila nazadnje spremenjena z Aktom o pristopu Avstrije, Finske in Švedske, in zlasti člena 21(4) Direktive,

ob upoštevanju naslednjega:

(1) Aviarna influenca in atipična kokošja kuga sta bolezni, ki prizadeneta vrste ptic.

(2) Merila, ki se uporabijo pri izdelavi načrtov ukrepov v primeru izbruha bolezni za nadzor aviarne influence in atipične kokošje kuge, so določena v Prilogi VI k Direktivi 92/40/EGS in Prilogi VII k Direktivi 92/66/EGS, v tem zaporedju.

(3) Merila za načrte ukrepov v primeru izbruha bolezni, našteta v navedenih Prilogah, so enaka.

(4) Ukrepi za nadzor bolezni, ki se jih uporabi pri morebitnih izbruhih aviarne influence in atipične kokošje kuge, upoštevajo enaka načela in vključujejo proizvajalce perutnine, upravljavce klavnic in kafilerij, veterinarje na terenu in v diagnostičnih laboratorijih. Zato je mogočepripraviti načrt ukrepov v primeru izbruha bolezni, ki pokriva aviarno influenco in atipično kokošjo kugo istočasno.

(5) Države članice so predložile v odobritev nacionalne načrte ukrepov v primeru izbruha bolezni, ki naštevajo in opredeljujejo ukrepe ob morebitnem izbruhu aviarne influence in atipične kokošje kuge.

(6) Z Odločbo Komisije 2000/680/ES z dne 30. oktobra 2000 o odobritvi načrtov ukrepov v primeru izbruha bolezni za nadzor aviarne influence in atipične kokošje kuge [3] so bili odobreni načrti ukrepov v primeru izbruha bolezni, ki jih je predložilo 10 držav članic.

(7) Načrti ukrepov v primeru izbruha bolezni, ki so jih predložile vse države članice, so bili pregledani in izpolnjujejo določena merila.

(8) Ukrepi, predvideni s to odločbo, so v skladu z mnenjem Stalnega veterinarskega odbora

SPREJELA NASLEDNJO ODLOČBO:

Člen 1

Priloga k Odločbi 2000/680/ES se nadomesti s to prilogo.

Člen 2

Ta odločba je naslovljena na države članice.

V Bruslju, 28. junija 2001

Za Komisijo

David Byrne

Član Komisije

[1] UL L 167, 22.6.1992, str. 1.

[2] UL L 260, 5.9.1992, str. 1.

[3] UL L 281, 7.11.2000, str. 21.

--------------------------------------------------

PRILOGA

Belgija

Danska

Nemčija

Grčija

Španija

Francija

Irska

Italija

Luksemburg

Nizozemska

Avstrija

Portugalska

Finska

Švedska

Združeno kraljestvo

--------------------------------------------------
Odločba Komisije

z dne 30. marca 2001

o spremembi Direktive Sveta 95/70/ES o uvedbi minimalnih ukrepov Skupnosti za nadzor nekaterih bolezni školjk v povezavi s seznamom nacionalnih referenčnih laboratorijev za bolezni školjk

(notificirano pod dokumentarno številko K(2001) 978)

(Besedilo velja za EGP)

(2001/293/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 95/70/ES z dne 22. decembra 1995 o uvedbi minimalnih ukrepov Skupnosti za nadzor nekaterih bolezni školjk [1] in zlasti člena 9 Direktive,

ob upoštevanju naslednjega:

(1) Direktiva Sveta 95/70/ES, člen 6(2) določa, da države članice v vsaki državi članici zagotovijo imenovanje nacionalnega referenčnega laboratorija z opremo in strokovnim osebjem, ki mu omogoča izvajanje testov iz odstavka I navedenega člena.

(2) Odstavek 3 navedenega člena določa, da lahko z odstopanjem od odstavka 2 države članice, ki nimajo nacionalnega laboratorija, pristojnega za to zadevo, uporabljajo storitve nacionalnega laboratorija, pristojnega za to zadevo v drugi državi članici.

(3) Seznam nacionalnih referenčnih laboratorijev za bolezni školjk je podan v Prilogi C k Direktivi 95/70/ES.

(4) Ta seznam je treba posodobiti.

(5) Ukrepi, predvideni s to odločbo, so v skladu z mnenjem Stalnega veterinarskega odbora –

SPREJELA NASLEDNJO ODLOČBO:

Člen 1

Priloga C k Direktivi 95/70/ES se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 30. marca 2001

Za Komisijo

David Byrne

Član Komisije

[1] UL L 332, 30.12.1995, str. 33.

--------------------------------------------------

PRILOGA

PRILOGA C

NACIONALNI REFERENČNI LABORATORIJI ZA BOLEZNI ŠKOLJK

Danska: | Danish Institute for Fisheries Research Department of Marine Ecology and Aquaculture Fish Disease Laboratory Stigbøjlen 4 DK-1870 Frederiksberg C |

Francija: | Laboratoire de Génétique et Pathologie Ifremer, Ronce les bains F-17390 La Tremblade |

Nemčija: | Bundesforschungsanstalt für Viruskrankenheiten der Tiere Boddenblick 5a D-17498 Insel Riems |

Grčija: | Center of Thessaloniki Veterinary Institutions Department of Pathology of Aquatic Organisms 80, 26th Octovriou str. GR-54627 Thessaloniki |

Irska: | Fish Health Unit Marine Institute Abbotstown, Castleknock Dublin 15 Ireland |

Italija: | Area Ittiopatologia Laboratorio Patologia Molluschi Istituto Zooprofilattico Sperimentale delle Venezie Laboratorio di Ittiopatologia Via della Roggia, 94 I-33030 Basaldella di Campoformido (UD) |

Nizozemska: | Fish Diseases Laboratory ID-Lelystad, Institute for Animal Science and Health Edelhertweg 15 PO box 65 8200 AB Lelystad Nederland |

Španija: | Instituto de Investigaciones Marinas CSIC Eduardo Cabello, 6 E-36208 Vigo |

Združeno kraljestvo, Anglija: | CEFAS Weymouth Laboratory Barrack Road The Nothe Weymouth, Dorset DT4 8UB United Kingdom |

Združeno kraljestvo, Škotska: | Fisheries Research Services Marine Laboratory PO box 101 Victoria Road Aberdeen AB11 9DB United Kingdom |

--------------------------------------------------
Sklep Sveta

z dne 6. decembra 2001

o spremembi Sklepa Sveta z dne 27. marca 2000 o pooblastilu direktorju Europola za začetek pogajanj o sporazumih s tretjimi državami in institucijami, ki niso povezani z EU

(2001/C 358/01)

SVET EVROPSKE UNIJE JE –

ob upoštevanju člena 42(2), člena 10(4) in člena 18 Konvencije o ustanovitvi Evropskega policijskega urada (Konvencija o Europolu) [1],

ob upoštevanju Akta Sveta z 3. novembra 1998 o določanju pravilnika, ki ureja zunanje odnose Europola s tretjimi državami in institucijami, ki niso povezane z EU [2], in zlasti člena 2 tega Akta,

ob upoštevanju Akta Sveta z 3. novembra 1998 o določanju pravilnika, ki ureja Europolov sprejem informacij od tretjih strank [3], in zlasti člena 2 tega Akta,

ob upoštevanju Akta Sveta z 12. marca 1999 o sprejemu pravilnika, ki ureja Europolovo posredovanje osebnih podatkov tretjim državam in tretjim institucijam [4], in zlasti členov 2 in 3 tega Akta,

ob upoštevanju naslednjega:

(1) Operativne zahteve in potreba po učinkovitem boju proti organiziranemu kriminalu preko Europola zahtevajo vključitev Monaka na seznam tretjih držav, s katerimi je direktorju Europola dovoljeno začeti pogajanja.

(2) V Sklepu Sveta z 27. marca 2000 o pooblastilu direktorju Europola za začetek pogajanj o sporazumih s tretjimi državami in institucijami, ki niso povezane z EU [5], je UNDCP (Program Združenih narodov za nadzor nad prepovedanimi drogami) uvrščen na seznam kot eden od organov, ki niso povezani z Evropsko unijo, s katerim je direktorju Europola dovoljeno začeti pogajanja.

(3) Operativne zahteve in potreba po učinkovitem boju proti organiziranemu kriminalu preko Europola zahtevajo, da se UNDCP nadomesti s Uradom Združenih narodov za nadzor nad prepovedanimi drogami in preprečevanje kriminala (ODCCP).

(4) Sklep z 27. marca 2000 je zato treba spremeniti –

SKLENIL:

Člen 1

Sklep Sveta z dne 27. marca 2000 se spremeni kot sledi:

V členu 2(1):

(a) pod naslovom

"Tretje države"

se med Malto in Marokom doda naslednja alinea:

"— Monako

;"

(b) pod naslovom "Institucije, ki niso povezane z Evropsko unijo" se alinea

- "UNDCP (Program Združenih narodov za nadzor nad prepovedanimi drogami)" nadomesti z naslednjo alineo:

- "ODCPP (Urad Združenih narodov za nadzor nad prepovedanimi drogami in preprečevanje kriminala)".

Člen 2

Ta sklep se objavi v Uradnem listu Evropskih skupnosti.

Člen 3

Ta sklep začne veljati dan po njegovem sprejetju.

V Bruslju, 6. decembra 2001

Za Svet

Predsednik

M. Verwilghen

[1] UL C 316, 27.11.1995, str. 2.

[2] UL C 26, 30.1.1999, str. 19.

[3] UL C 26, 30.1.1999, str. 17.

[4] UL C 88, 30.3.1999, str. 1.

[5] UL C 106, 13.4.2000, str. 1.

--------------------------------------------------
Sklep Sveta

z dne 18. junija 2001

o sklenitvi Sporazuma med Evropsko skupnostjo in Republiko Bolgarijo o sodelovanju Republike Bolgarije v Evropski agenciji za okolje in v Evropskem okoljskem informacijskem in opazovalnem omrežju

(2001/589/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 175(1) v zvezi s prvim stavkom prvega pododstavka člena 300(2) in prvega pododstavka člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Evropska agencija za okolje in Evropsko okoljsko informacijsko in opazovalno omrežje sta bila ustanovljena z Uredbo (EGS) št. 1210/90 [3].

(2) Evropski svet v Luxembourgu (decembra 1997) je sodelovanje v programih in agencijah Skupnosti opredelil kot način pospeševanja predpristopne strategije za srednje- in vzhodnoevropske države. V primeru agencij sklepi Evropskega sveta določajo, da "se agencije Skupnosti, v katerih bodo države pristopnice lahko sodelovale, ugotavljajo za vsak primer posebej".

(3) Evropski Svet v Helsinkih (decembra 1999) je ponovno potrdil vključevalno naravo pristopnega procesa, ki obsega sedaj 13 držav kandidatk znotraj enotnega okvira, pri čemer države kandidatke pri procesu pristopanja sodelujejo enakopravno.

(4) Svet je 14. februarja 2000 pooblastil Komisijo, da opravi pogajanja o sodelovanju držav pristopnic v Evropski agenciji za okolje. Komisija je podpisala sklepno listino pogajanj dne 9. oktobra 2000.

(5) Sporazum iz tega sklepa je treba odobriti –

SKLENIL:

Člen 1

Sporazum med Evropsko skupnostjo in Republiko Bolgarijo o sodelovanju Republike Bolgarije v Evropski agenciji za okolje in v Evropskem okoljskem informacijskem in opazovalnem omrežju se odobri v imenu Skupnosti.

Besedilo Sporazuma je navedeno v Prilogi k temu sklepu.

Člen 2

Predsednika Sveta se pooblasti, da imenuje osebo ali osebe, pooblaščene za deponiranje uradnega obvestila iz člena 18 Sporazuma.

Člen 3

Ta sklep se objavi v Uradnem listu Evropskih skupnosti.

V Luxembourgu,18. junija 2001

Za Svet

Predsednik

M. Winberg

[1] UL C 120 E, 24.4.2001, str. 195.

[2] Mnenje z dne 31.5.2001 (še ni objavljeno v Uradnem listu).

[3] UL L 120, 11.5.1990, str. 1. Uredba, kakor je nazadnje spremenjena z Uredbo (ES) št. 933/1999 (UL L 117, 5.5.1999, str. 1).

--------------------------------------------------
Sklep Evropske centralne banke

z dne 5. julija 2001

o spremembi Sklepa ECB/1998/4 o sprejetju pogojev za zaposlitev osebja Evropske centralne banke

(ECB/2001/6)

(2001/566/ES)

SVET EVROPSKE CENTRALNE BANKE JE –

ob upoštevanju Statuta Evropskega sistema centralnih bank in Evropske centralne banke (v nadaljevanju "Statut") ter zlasti člena 36.1 Statuta,

ob upoštevanju predloga Izvršilnega odbora Evropske centralne banke (ECB),

ob upoštevanju prispevka Razširjenega sveta ECB,

ob upoštevanju naslednjega:

(1) Statut nalaga Svetu ECB, da na predlog Izvršilnega odbora ECB določi in po potrebi spreminja pogoje za zaposlitev osebja ECB (v nadaljevanju "pogoji za zaposlitev").

(2) Sklep ECB/1998/4 z dne 9. junija 1998 o sprejetju pogojev za zaposlitev osebja Evropske centralne banke, kakor je bil spremenjen 31. marca 1999 [1] (v nadaljevanju "Sklep ECB/1998/4"), vsebuje pravila, ki urejajo zaposlitvena razmerja med ECB in njenim osebjem.

(3) V skladu s politiko preglednosti, ki jo izvaja ECB, je treba pogoje za zaposlitev osebja ECB dati na voljo vsem zainteresiranim osebam.

(4) Dostop javnosti do pogojev za zaposlitev bi bil veliko lažji, če bi bili ti na voljo na spletni strani ECB (http://www.ecb.int) –

SKLENIL:

Člen 1

Člen 2 Sklepa ECB/1998/4 se razveljavi. Vstavi se nov člen 2, ki se glasi:

"V informacijo vsem zainteresiranim osebam so pogoji za zaposlitev osebja ECB javnosti dostopni na spletni strani ECB (http://www.ecb.int)."

Člen 2

Ta sklep se objavi v Uradnem listu Evropskih skupnosti.

V Frankfurtu na Majni, 5. julija 2001

Predsednik ECB

Willem F. Duisenberg

[1] UL L 125, 19.5.1999, str. 32.

--------------------------------------------------
Sklep Sveta

z dne 28. maja 2001

o zaključku izmenjave pisem v imenu Evropske skupnosti o skupnem dogovoru o pristopu Republike Koreje k skupnemu dogovoru o načelih mednarodnega sodelovanja pri raziskovalnih in razvojnih dejavnostih na področju inteligentnih proizvodnih sistemov med Evropsko skupnostjo in Združenimi državami Amerike, Japonsko, Avstralijo, Kanado, Norveško in Švico

(2001/421/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 170 Pogodbe, v zvezi s prvim stavkom prvega pododstavka člena 300(2) Pogodbe in prvim pododstavkom člena 300(3) Pogodbe

ob upoštevanju predloga Komisije,

ob upoštevanju mnenja Evropskega parlamenta [1],

ob upoštevanju naslednjega:

(1) mednarodno sodelovanje na področju inteligentnih proizvodnih sistemov bo okrepilo znanstvene in tehnološke osnove Skupnosti v industriji in bo prispevalo h konkurenčnosti industrije Skupnosti.

(2) zaključena je bila izmenjava pisem med Evropsko skupnostjo in Združenimi državami Amerike, Japonsko, Avstralijo, Kanado, Norveško in Švico [2] o skupnem dogovoru o načelih mednarodnega sodelovanja pri raziskovalnih in razvojnih dejavnosti na področju inteligentnih proizvodnih sistemov (IPS), kot je opredeljeno v priloženem obsegu pooblastil IPS.

(3) Obseg pooblastil IPS v poglavju IX navaja določbe za sprejetje novih članic.

(4) Republika Koreja je zaprosila za članstvo v IPS v skladu s poglavjem IX obsega pooblastil IPS.

(5) Republika Koreja je ravnala v skladu z obsegom pooblastil IPS in prispevki Republike Koreje v okviru IPS so omogočili vzpostavitev pozitivnega profila regijske udeležbe, Mednarodni usmerjevalni odbor IPS pa je 12. novembra 1999 priporočil, naj ima Republika Koreja zastopstvo v Mednarodnem usmerjevalnem odboru IPS –

SKLENIL:

Člen 1

Potrdi se izmenjava pisem v imenu Skupnosti o skupnem dogovoru o pristopu Republike Koreje k skupnemu dogovoru o načelih mednarodnega sodelovanja pri raziskovalnih in razvojnih dejavnosti na področju inteligentnih proizvodnih sistemov (IPS) med Evropsko skupnostjo in Združenimi državami Amerike, Japonsko, Avstralijo, Kanado, Norveško in Švico.

Besedilo izmenjave pisem je priloženo temu sklepu.

Člen 2

Predsednik Sveta je pooblaščen, da določi osebo(-e), pooblaščeno(-e) za podpis izmenjave pisem, ki zavezuje Skupnost.

V Bruslju, 28. maja 2001

Za Svet

Predsednik

T. Östros

[1] Mnenje, z dne 3. aprila 2001 (še neobjavljeno v Uradnem listu)

[2] UL L 161, 18.6.1997, str. 2.

--------------------------------------------------
Sklep Sveta

z dne 26. februarja 2001

o podpisu v imenu Evropske skupnosti Sporazuma v obliki memoranduma o soglasju med Evropsko skupnostjo in Demokratično socialistično republiko Šrilanko o dogovorih glede dostopa na trg tekstilnih izdelkov in oblačil in o odobritvi njegove začasne uporabe

(2001/214/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 Pogodbe v povezavi s prvim in drugim pododstavkom člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Komisija je v imenu Skupnosti s pogajanji uskladila dvostranski sporazum v obliki memoranduma o soglasju o trgovini s tekstilnimi izdelki s Šrilanko.

(2) Sporazum v obliki memoranduma o soglasju je bil parafiran dne 5. decembra 2000.

(3) Sporazum v obliki memoranduma o soglasju je treba podpisati v imenu Skupnosti.

(4) Da bi obema pogodbenicama omogočili koristi iz tega sporazuma takoj po ustreznih uradnih obvestilih STO, je primerno ta sporazum na podlagi vzajemnosti uporabljati začasno od 1. decembra 2000 do dokončanja ustreznih postopkov za njegovo uradno sklenitev –

SKLENIL:

Člen 1

Ob upoštevanju njegove predvidene poznejše sklenitve je predsednik Sveta s tem pooblaščen, da imenuje pooblaščence, ki v imenu Evropske skupnosti podpišejo Sporazum v obliki memoranduma o soglasju o trgovini s tekstilnimi izdelki s Šrilanko.

Besedilo Sporazuma je priloženo k temu sklepu.

Člen 2

Sporazum v obliki memoranduma o soglasju se na podlagi vzajemnosti začasno uporablja od 1. decembra 2000 do dokončanja postopkov za njegovo uradno sklenitev.

Člen 3

1. Komisija lahko v skladu s postopkom iz člena 17 Uredbe Sveta 3030/93 z dne 12. oktobra 1993 o skupnih pravilih za uvoz nekaterih tekstilnih izdelkov po poreklu iz tretjih držav [1], po posvetovanjih s Šrilanko v skladu s točko 7 Memoranduma o soglasju, spremeni uporabo sistema dvojne kontrole za nekatere izdelke.

2. Če Šrilanka ne bo izpolnila svojih obveznosti iz točk 2 in 6 Memoranduma o soglasju, bo Komisija ponovno uvedla režim kvot v skladu s postopkom iz člena 17 Uredbe 3030/93.

V Bruslju, 26. februarja 2001

Za Svet

Predsednik

A. Lindh

[1] UL L 275, z dne 8.11.1993, Uredba, kakor je bila nazadnje spremenjena z Uredbo Sveta (ES) št. 824/97 (UL L 119, z dne 8.5.97, str. 1).

--------------------------------------------------
Odločba Komisije

z dne 17. julija 2000

o pooblastitvi držav članic, da začasno dovolijo trženje semen nekaterih vrst, ki ne ustrezajo zahtevam Direktive Sveta 66/401/EGS

(notificiran pod dokumentarno številko K(2000) 1782)

(2000/476/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [1], kakor je bila nazadnje spremenjena z Direktivo 98/96/ES [2], in zlasti člena 17 Direktive,

ob upoštevanju naslednjega:

(1) Na Švedskem je količina razpoložljivega semena jarih sort graha (Pisum sativum), ki so primerne za podnebne razmere v državi in ustrezajo zahtevam navedene direktive glede kalivosti, nezadostna in torej neprimerna za zadostitev potreb te države.

(2) Teh potreb ni mogoče zadovoljivo pokriti niti s semenom, ki bi izpolnjevalo vse zahteve Direktive, iz drugih držav članic ali iz tretjih držav.

(3) Švedsko je zato treba pooblastiti, da dovoli za obdobje do 30. junija 2000 trženje semen graha sorte "Carneval", ki ustreza manj strogim zahtevam.

(4) Tudi druge države članice, ki lahko Švedski dobavijo seme navedene sorte, je treba pooblastiti, da dovolijo trženje takega semena.

(5) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

Švedsko se pooblasti, da za obdobje do 30. junija 2000 dovoli na svojem ozemlju trženje 50 ton certificiranega semena jarega graha (Pisum sativum) sorte "Carneval", ki glede minimalne kalivosti ne izpolnjuje zahtev Direktive 66/401/EGS, pod pogojem, da so izpolnjene naslednje zahteve:

(a) kalivost je vsaj 72 %,

(b) na uradni etiketi je navedena kalivost iz poročila o uradnem testiranju semen.

Člen 2

1. Poleg države prosilke se pooblasti tudi druge države članice, da pod pogoji iz člena 1 in za namene, ki jih navede država članica prosilka, dovolijo na svojem ozemlju trženje semena, ki ga je dovoljeno tržiti na podlagi te odločbe.

2. Za izvajanje odstavka 1 si zadevne države članice administrativno pomagajo. Druge države članice obvestijo državo članico prosilko o svoji nameri, dovoliti trženje takega semena, še preden dobijo pooblastilo za to. Država članica prosilka lahko nasprotuje le v primeru, če je celotna količina, določena s to odločbo, že razdeljena.

Člen 3

Države članice nemudoma obvestijo Komisijo in ostale države članice o različnih količinah semena, ki je označeno in se lahko trži na njihovem ozemlju v skladu s to odločbo.

Člen 4

Ta odločba je naslovljena na države članice.

V Bruslju, 17. julija 2000

Za Komisijo

David Byrne

Član Komisije

[1] UL 125, 11.7.1966, str. 2298/66.

[2] UL L 25, 1.2.1999, str. 27.

--------------------------------------------------